Document ID: /roh_data/filtered/fineweb-2-filterrobots_roh.jsonl.gz/6604

Als purs che ston temair per lur existenza suenter las scheliras da la fin d'avrigl vul la Confederaziun gidar spert. La situaziun saja extra-ordinaria ha ditg il vice-directur da l'Uffizi federal per l'agricultura Christian Hofer envers radio SRF.
Els gidian en cas da direzza, sche purs sajan bunamain sfurzads da chalar si pervi dals donns u sche quels survegnian gronds problems da liquiditad. A quels vul la Confederaziun ensemen cun ils chantuns gidar cun emprests da daners svelts senza tschains.
Agid ord fond d’agid a manaschis
L'agid da radund 50 milliuns francs deriva or dal fond d'agid a manaschis che la Confederaziun maina dapi onns, per purs che vegnan senza culpa en las stretgas. Purs ch’èn pertutgads fermamain da donns da schelira e tras quai en ina situaziun d’urgenza, pon far ina dumonda correspundenta al chantun.
RR novitads 11:00